
R A P O R T
asupra proiectului de Lege pentru modificarea şi completarea Legii nr.53/2003 - Codul muncii



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr.PLx 148/2018 din 26 martie 2018, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.53/2003 - Codul muncii.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.931/2.11.2017)
· avizul negativ al Consiliului Economic şi Social (nr.4924/17.10.2017)
· avizul negativ al Comisiei pentru drepturile omului, culte şi problemele minorităţilor naţionale (nr.4c-5/158/04.04.2018)
· punctul de vedere, favorabil, al Guvernului (nr.787/27.04.2018).

Proiectul de lege are ca obiect de reglementare completarea Legii nr.53/2003 - Codul muncii, în sensul instituirii obligaţiei angajatorului de a întocmi şi elibera nota de lichidare, în dublu exemplar, cu 3 zile înainte de data încetării contractului individual de muncă al angajatului.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat în şedinţa din 19 martie 2018.

La dezbaterile care au avut loc în şedinţa comisiei din 9 mai 2018  au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, din partea Ministerului Muncii şi Justiţiei Sociale:
- d-l Nicea Mergeani - Secretar de Stat
- d-l Eduard Corjescu – director.

La lucrările comisiei şi-au înregistrat prezenţa 15 deputaţi, din totalul de 22 de membri ai comisiei.
Raportul comisiei a fost adoptat cu unanimitate de voturi. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
	
În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport.


	PREŞEDINTE,				SECRETAR,
	Adrian Solomon				Violeta Răduţ
						



Întocmit,
Consilier parlamentar Lidia Vlădescu

ANEXA

Amendamente admise

În urma dezbaterilor, Comisia a aprobat următoarele amendamente:

	Nr.
crt.
	Text adoptat de Senat
	Text propus de Comisie
(autor amendament)
	Motivare

	1. 
	
Titlul legii

Lege
pentru modificarea și completarea Legii nr.53/2003 – Codul muncii

	
Nemodificat 
	


	2. 
	
Articol unic. – Legea nr.53/2003 – Codul muncii, republicată în Monitorul Oficial al României, Partea I, nr.345 din 18 mai 2011, cu modificările şi completările ulterioare, se modifică şi se completează după cum urmează:

	
Nemodificat 
	

	3. 
	
1. După articolul 55 se introduce un nou articol, art.551, cu următorul cuprins:
„Art.551 - (1) În toate cazurile de încetare a contractului individual de muncă se întocmește, de către angajator, o notă de lichidare în dublu exemplar.


(2) Angajatorul este obligat să elibereze şi să comunice angajatului nota de lichidare cu 3 zile lucrătoare înainte de data încetării contractului individual de muncă.

(3) Nota de lichidare reprezintă documentul semnat de părţile contractului individual de muncă care atestă situaţia debitelor financiare şi patrimoniale rezultate în urma executării acestuia.

(4) Nota de lichidare va cuprinde:
a) denumirea angajatorului și datele acestuia;

b) data și numărul de înregistrare a documentului;

c) numele, prenumele și funcția angajatului căruia îi încetează contractul de muncă precum și datele de identificare;

d) debitele de orice natură rămase nelichidate către angajatorul care emite nota de lichidare precum și eventualele popriri provenite din titluri executorii;

e) debitele de orice natură rămase nelichidate către angajat;


f) semnăturile părților;

g) alte elemente specifice.

(5) Nota de lichidare va fi semnată de ambele părți dacă sunt de acord cu conținutul acesteia. În caz de divergență părțile se pot adresa unui mediator în condiţiile legii.

(6) În caz de pierdere sau distrugere a notei de lichidare, unitatea emitentă - la cererea angajatului în cauză sau a noului angajator - este obligată să elibereze o copie a notei de lichidare.”

	
1. După articolul 55 se introduce un nou articol, articolul 551, cu următorul cuprins:

Alin.(1) nemodificat 





(2) Angajatorul este obligat să elibereze şi să comunice angajatului nota de lichidare cu cel mult 3 zile lucrătoare înainte de data încetării contractului individual de muncă.

(3) Nota de lichidare reprezintă documentul semnat de părţile contractului individual de muncă prin care se atestă situaţia debitelor financiare şi patrimoniale rezultate în urma executării acestuia.

(4) Nota de lichidare va cuprinde:
a) denumirea angajatorului și datele de identificare ale acestuia;

lit.b) nemodificată


c) numele, prenumele și funcția angajatului căruia îi încetează contractul individual de muncă precum și datele de identificare;

lit.d) – g) nemodificate












(5) Nota de lichidare se semnează de ambele părți, dacă sunt de acord cu conținutul acesteia. În caz de divergență, părțile se pot adresa instanţei competente.

(6) În caz de pierdere sau distrugere a notei de lichidare, unitatea emitentă - la cererea angajatului în cauză - este obligată să elibereze o copie a notei de lichidare.”

Autori: membrii comisiei

	
Pentru respectarea normelor de tehnică legislativă.









Pentru claritatea textului.











Pentru precizia textului.






Pentru unitate terminologică.












Pentru precizia textului şi pentru respectarea normelor de tehnică legislativă.

Textul este incomplet, întrucât nu se precizează cine suportă cheltuielile cu mediatorul. În plus, instanţa competentă este cea care decide calea de urmat, cu atât mai mult cu cât în cuprinsul acestei legi nu se mai face referire la mediator.


	4. 
	
2. La articolul 260 alineatul (1), litera m) se modifică și va avea următorul cuprins:
„m) încălcarea de către angajator a obligaţiilor prevăzute la art.27, 119 și 551 cu amendă de la 1.500 lei la 3.000 lei;”

	
Nemodificat 

